‘ગુજરાત સમાચાર’ના આ મારા શાખપડોશી કોલમનીસ્ટ; ટીવી-સિનેમાની ગ્લેમરસ દુનિયાના ચળકતા શિખરો જેટલો જ રસ સાહિત્ય, કળાના ઊંડા સમદરપેટાળમાં લેનારા આ સ્થિતપ્રજ્ઞ પાછા ભારતીય પ્રાચીન શાસ્ત્રોથી અર્વાચીન વિજ્ઞાન સુધીના સીમાડા ઓળંગી જનાર અને જ્ઞાનને અભિમાન વિના પચાવી જનાર અભ્યાસુ. એમની એક -એક કટ પર એમની દાઢીના વાળ જેટલું પ્લેટીનમ ઓવારી જવાનું મન થાય એવા સહજ રમુજી. શબ્દો તો એમના ખોળે ધીંગામસ્તી કરે! એમના દૈદિપ્યમાન લલાટ નીચેના ફળદ્રુપ ભેજાંમાં અવનવા આઈડિયાઝ આવ્યા જ કરે. ગણ્યા ગણાય, નહિ, વીણ્યા વીણાય નહિ તેટલા !